Diari Oficial de la Generalitat Valenciana


Sumari del DOGV 6226, del 15-03-2010 (2010/2796)

RESOLUCIÓ de 24 de febrer de 2010, de la consellera d'Agricultura, Pesca i Alimentació, per la qual es publiquen les línies pressupostàries i els imports globals màxims que financen, per a 2010, subvencions per paralització temporal de la flota pesquera gestionades per la Direcció General d'Empreses Agroalimentàries i Desenvolupament del Medi Rural.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6226

Data del DOGV
:   15-03-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/2796


Data del document
:   24-02-2010

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 24 de febrer de 2010, de la consellera d'Agricultura, Pesca i Alimentació, per la qual es publiquen les línies pressupostàries i els imports globals màxims que financen, per a 2010, subvencions per paralització temporal de la flota pesquera gestionades per la Direcció General d'Empreses Agroalimentàries i Desenvolupament del Medi Rural. [2010/2796]  
Vist que en l'article 47.11 del text refós de la Llei d'Hisenda Pública de la Generalitat Valenciana, aprovat per mitjà del Decret Legislatiu de 26 de juny de 1991, del Consell, s'exigix que en les bases reguladores de la concessió de subvencions s'indique la línia o les línies de subvencions que les financen i l'import global màxim que s'hi destina. Estos aspectes depenen de la llei anual de pressupostos, en estos moments la Llei 13/2009, de 29 de desembre, de Pressupostos de la Generalitat per a l'exercici 2010 (DOCV núm. 6176, de 31.12.2009).  
En les ordes de 26 de novembre de 2007 i de 2 de febrer de 2009, de la Conselleria d'Agricultura, Pesca i Alimentació, s'establixen normes d'ordenació i d'ajudes en el sector de la pesca i l'aqüícultura (DOCV núm. 5679, de 14.01.2008 i DOCV núm. 5955, de 16.02.2009), respectivament, tot això dins de l'àmbit del Reglament (CE) núm. 1198/2006, del Consell, de 27 de juliol de 2006, del Fons Europeu de Pesca (FEP), referent a les mesures regulades en el seu títol IV. En este títol IV (article 24) es regulen les ajudes públiques a la paralització temporal de les activitats pesqueres, les quals reben el suport de l'Orde ARM/143/2010, de 25 de gener, per la qual s'establix un pla integral de gestió per a la conservació dels recursos pesquers en el Mediterrani.  
En l'article 9 de l'Orde de 26 de novembre de 2007, de la Conselleria d'Agricultura, Pesca i Alimentació, es preveu que en cap cas la contribució pública nacional i europea podrà superar els límits que s'establixen en el Reglament del FDE 1475/2006, de 27 de juliol. En el punt 2 de l'article 7 del Reglament 1198/2006 (CE) s'establix que els articles 87, 88 i 89 del Tractat no seran aplicables a les contribucions financeres dels estats membres a operacions cofinançades pel FEP i previstes en l'àmbit d'un programa operatiu. El programa operatiu va ser aprovat per mitjà de Decisió de la Comissió amb data 13 de desembre de 2007 (BGU 1926 ES 14 FPO 001).  
Estes línies d'ajudes es troben en el supòsit previst en l'article 3.4 del Decret 147/2007, de 7 de setembre, del Consell.  
Per això, vista la proposta de la directora general d'Empreses Agroalimentàries i Desenvolupament del Medi Rural, en l'exercici de les funcions que tinc atribuïdes, resolc:  
Primer  
Les subvencions regulades en les disposicions de la Conselleria d'Agricultura, Pesca i Alimentació esmentades en este apartat i gestionades per la Direcció General d'Empreses Agroalimentàries i Desenvolupament del Medi Rural es concediran, en l'exercici 2010, a càrrec de les línies de subvenció i pels imports globals màxims que s'assenyalen, d'acord amb la Llei 13/2009, de 29 de desembre, de Pressupostos de la Generalitat per a l'exercici 2010 (DOCV núm. 6176, de 31.12.2009).  
La data límit per a la presentació de sol·licituds d'ajuda figura en la base reguladora corresponent.  
1. Programa 714.10, Ordenació i Millora de la Producció Pesquera, capítol 4.  
1.1. Línia T1607000  
Denominació de la línia: Aprofitament racional de recursos pesquers: parades biològiques.  
Esta línia finançarà les primes destinades tant als propietaris dels vaixells que realitzen la parada biològica com als tripulants d'estes embarcacions, d'acord amb els requisits establits en l'article 11.13 de l'Orde de 26 de novembre de 2007, de la Conselleria d'Agricultura, Pesca i Alimentació, per la qual s'establixen normes d'ordenació i d'ajudes en el sector de la pesca i l'aqüicultura (DOCV núm. 5679, de 14.01.2008), modificada per mitjà de l'Orde de 2 de febrer de 2009, de la Conselleria d'Agricultura, Pesca i Alimentació (DOCV núm. 5955, de 16 de febrer de 2009).  
Esta línia d'ajudes es troba cofinançada amb fons finalistes procedents de la Comunitat Europea a través del Fons Europeu de Pesca (FEP), i la seua distribució és la següent:  
Anualitat 2010  
Import global màxim: 3.965.726,37 euros  
- Fons Europeu de Pesca: 347.001,06 euros  
- Generalitat: 3.618.725,31 euros  
Segon  
El programa operatiu del Fons Europeu de Pesca d'Espanya va ser aprovat per mitjà de Decisió de la Comissió de 13.12.2007 (QJM 5663 ES 14 FPO 001) i inserit en el web del Ministeri de Medi Ambient i Medi Rural i Marí en l'adreça www.mapa.es/pesca/pags/programa\_fep/Programaoperativo.pdf.  
Tercer  
Les ajudes regulades per mitjà de les disposicions de les ordes esmentades es tramitaran d'acord amb les seues pròpies bases reguladores i, subsidiàriament, per les disposicions de la Llei 38/2003, de 17 de novembre, General de Subvencions, i de la Llei 30/1992, de Règim Jurídic de les Administracions Públiques i del Procediment Administratiu Comú.  
Contra este acte, que posa fi a la via administrativa, es pot interposar potestativament un recurs de reposició davant de la consellera d'Agricultura, Pesca i Alimentació en el termini d'un mes comptador des de l'endemà de la notificació, o impugnar-se directament davant de l'orde jurisdiccional per mitjà de la interposició d'un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos des de l'endemà de la notificació, de conformitat amb les disposicions dels articles 116 i 117 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
València, 24 de febrer de 2010.- La consellera d'Agricultura, Pesca i Alimentació: Maritina Hernández Miñana.